ഗംഗാസ്തോത്രം
ദേവി സുരേശ്വരി ഭഗവതി ഗംഗേ ത്രിഭുവനതാരിണി തരല തരംഗേ   
ശങ്കര മൗലിവിഹാരിണി വിമലേ മമ മതി രാസ്താം തവ പദ കമലേ        

ഭാഗിരഥി സുഖദായിനി മാതഃ തവ ജലമഹിമാ നിഗമേ ഖ്യാതഃ   
നാഹം ജാനേ തവ മഹിമാനം പാഹി കൃപാമയി മാമജ്നാനം       

ഹരി പദ പാദ്യ തരംഗിണി ഗംഗേ ഹിമവിധുമുക്താധവലതരംഗേ   
ദൂരീകുരു മമ ദുഷ്കൃതി ഭാരം കുരു കൃപയാ ഭവ സാഗര പാരം       

തവ ജലമമലം യേന നിപീതം പരമപദം ഖലു തേന ഗൃഹീതം   
മാതർഗംഗേ ത്വയി യോ ഭക്തഃ കില തം ദ്രഷ്ടും ന യമഃ ശക്തഃ       

പതിതോദ്ധാരിണി ജാഹ്നവി ഗംഗേ ഖണ്ഡിത ഗിരിവരമണ്ഡിത ഭംഗേ   
ഭീഷ്മ ജനനി ഹേ മുനിവരകന്യേ പതിതനിവാരിണി ത്രിഭുവന ധന്യേ       

കൽപലതാമിവ ഫലദാം ലോകേ പ്രണമതി യസ്ത്വാം ന പതതി ശോകേ   
പാരാവാരവിഹാരിണി ഗംഗേ വിമുഖയുവതി കൃതതരലാപാംഗേ       

തവ ചേന്മാതഃ സ്രോതഃ സ്നാതഃ പുനരപി ജഠരേ സോപി ന ജാതഃ   
നരകനിവാരിണി ജാഹ്നവി ഗംഗേ കലുഷവിനാശിനി മഹിമോത്തുംഗേ       

പുനരസദംഗേ പുണ്യതരംഗേ ജയ ജയ ജാഹ്നവി കരുണാപാംഗേ   
ഇന്ദ്രമുകുടമണിരാജിതചരണേ സുഖദേ ശുഭദേ ഭൃത്യശരണ്യേ       

രോഗം ശോകം താപം പാപം ഹര മേ ഭഗവതി കുമതി കലാപം   
ത്രിഭുവനസാരേ വസുധാഹാരേ ത്വമസി ഗതിർമമ ഖലു സംസാരേ       

അലകാനന്ദേ പരമാനന്ദേ കുരു കരുണാമയി കാതരവന്ദ്യേ   
തവ തട നികടേ യസ്യ നിവാസഃ ഖലു വൈകുണ്ഠേ തസ്യ നിവാസഃ       

വരമിഹ മീരേ കമഠോ മീനഃ കിം വാ തീരേ ശരടഃ ക്ഷീണഃ   
അഥവാ ശ്വപചോ മലിനോ ദീനഃ തവ ന ഹി ദൂരേ നൃപതികുലീനഃ       

ഭോ ഭുവനേശ്വരി പുണ്യേ ധന്യേ ദേവി ദ്രവമയി മുനിവരകന്യേ   
ഗംഗാസ്തവമിമമമലം നിത്യം പഠതി നരോ യഃ സ ജയതി സത്യം       

യേഷാം ഹൃദയേ ഗംഗാ ഭക്തിഃ തേഷാം ഭവതി സദാ സുഖമുക്തിഃ   
മധുരാകന്താ പംഝടികാഭിഃ പരമാനന്ദകലിത ലലിതാഭിഃ       

ഗംഗാസ്തോത്രമിദം ഭവസാരം വാഞ്ഛിതഫലദം വിമലം സാരം   
ശങ്കരസേവക ശങ്കര രചിതം പഠതി സുഖീഃ തവ ഇതി ച സമാപ്തം       

ഇതി ശ്രീമച്ഛങ്കരാചാര്യവിരചിതം ഗംഗാസ്തോത്രം സമ്പൂർണം   

ശങ്കരാചാര്യരുടെ സ്തോത്രകൃതികൾ